28/09/2010 | Administración LocalMunicipal
Mugardos
Convocatoria e bases para a contratación laboral temporal, mediante concurso oposición libre, de tres prazas auxiliar de axuda no fogar para a atención ás persoas en situación de dependencia

Pola Xunta de Goberno Local, en sesión realizada o día 16.09.2010 prestouse aprobación á convocatoria e bases para a contratación laboral temporal mediante concurso oposición libre, de tres auxiliares do servizo de axuda no fogar para a atención ás persoas en situación de dependencia, cuio texto se transcribe deseguido: É obxecto da presente convocatoria a selección de tres postos de AUXILIAR DO SERVIZO DE AXUDA NO FOGAR para a atención ás persoas en situación de dependencia a xornada completa de luns a domingos cos descansos que establece a lei para o Concello de Mugardos, polo procedemento de concurso oposición libre, da Agrupación profesional equiparado ao antigo Grupo E segundo a Lei 7/2007 de 12 de abril, del Estatuto Básico do empregado público. As prazas ou postos de traballo que se convocan terán contrato na modalidade de obra ou servizo determinado de conformidade co disposto no artigo 15, do Estatuto dos Traballadores, a xornada completa, o horario será axustado ás necesidades do servizo. As prazas están dotadas coa retribución sinaladas no cadro de persoal e demais acordos adoptados polos órganos corporativos; sendo as súas tarefas as de coidado e atención de persoas dependentes segundo a lei 39/2006 do 14 de decembro de Promoción da autonomía persoal e atención a persoas en situación de dependencia. Se ben esta contratación quedará condicionada nos vindeiros anos: a.- a aprobación e concesión da subvención que, para poder financiar esta actividade, solicitouse e solicitarase nas sucesivas convocatorias que publique a Xunta de Galicia. b.- a que existan beneficiarios/as do servizo de axuda no fogar valorados/as como dependentes, os cales se lles pode prestar o servizo, xa por razón de número suficiente destes ou porque a atención que precisen ós que haxa, así o aconselle. Para tomar parte neste proceso selectivo, os/as aspirantes deberán reuni-los seguintes requisitos: a) Ter nacionalidade española ou dun Estado membro da Unión Europea, do Reino de Noruega ou da República de Islandia, así como os familiares destes que a continuación se relacionan: - O/A cónxuxe, sempre que non estean separados de dereito. - Os/as seus descendentes e os/as do seu cónxuxe, sempre que non estean separados de dereito, menores de vinte e un anos ou maiores da dita idade que vivan ás súas expensas. Igualmente poderán acceder as persoas incluídas no ámbito de aplicación doutros Tratados internacionais celebrados pola Comunidade Europea e ratificados por España, nos que sexa de aplicación a libre circulación de traballadores. A perda da nacionalidade española ou a de calquera outro Estado membro da Comunidade Europea determinará a perda da condición adquirida de funcionario/a, salvo que simultaneamente se adquira a nacionalidade doutro Estado membro. b) Ter cumpridos 16 anos de idade e non ter alcanzado a idade de xubilación. c) Estar en posesión do curso de auxiliar deaxuda no fogar, formación sobre a atención sociosanitaria a domicilio, coidado de persoas dependentes para o desenvolvemento da vida diaria (coidado de mayores e dependentes), curso de formación de traballadores familiares ou similares de alomenos 40 horas e/ou certificado oficial de profesionalidade, que se deberá acreditar mediante documento oficial expedido polo organismo competente. (Ou en condición de obtelo/s na data en que remate o prazo de presentación de instancias). No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. d) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas minusválidas cos/coas demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de minusvalía e a súa compatibilidade acreditarase con certificación expedida polo organismo competente. e) Non incorrer en causa de incompatibilidade ou de incapacidade, conforme á normativa vixente. f) Non ter sido separado/a, mediante expediente disciplinario, do servizo de calquera das Administracións Públicas, nin estar inhabilitado/a por sentencia xudicial firme para o exercicio das funcións públicas. Tódolos requisitos esixidos nesta Base deberanse cumprir polas persoas aspirantes na data en que remate o prazo de presentación de instancias, e mantelos ata o momento de formalización do contrato. As personas que desexen tomar parte nas probas selectivas convocadas deberán facelo constar mediante unha instancia dirixida ao Alcalde, segundo o modelo de instancia que se facilitará nas oficinas municipais, achegándolle unha fotocopia do documento nacional de identidade, e a documentación acreditativa dos méritos alegados para a fase de concurso debidamente compulsados. Neste sentido, na fase de concurso só se terán en conta os méritos que se xustifiquen documentalmente dentro do prazo de presentación de instancias. Para ser admitidos/as nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que finalice o prazo de presentación da instancia. As solicitudes presentaranse no citado Rexistro (os días laborais de 9:00 a 13:30 horas) durante o prazo de dez días naturais, que se iniciará o día seguinte ó da publicación do anuncio da convocatoria no “Boletín Oficial da Provincia da Coruña”. Tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias. Coa solicitude acompañarase xustificante acreditativo de ter ingresado na conta corrente número 2091-0205-33-3110000032 da Caixa de Aforros de Galicia a cantidade de 10 euros en concepto de dereitos de exame. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das Bases desta convocatoria. Rematado o prazo de presentación de instancias, a Alcaldía dictará resolución no prazo máximo de cinco días, aprobando a lista de persoas admitidas e excluídas cos motivos de exclusión, e a designación do Tribunal calificador que se publicará no taboleiro de edictos da corporación, concedéndose un prazo de dez días para enmenda polas persoas excluídas, dos defectos a que alude o artigo 71 da Lei 30/92 de Réxime Xurídico das Administracións Públicas e do Procedimento Administrativo Común, e a abstención e recusación dos membros dos Tribunais. A publicación da devandita resolución no Taboleiro de Edictos da Corporación será determinante, asi mesmo, para efectos de posible impugnación e recursos, de conformidade co previsto na invocada Lei. Poderá publicarse exclusivamente a lista de aspirantes excluídos/as, cos motivos de exclusión. A mencionada lista elevarase a definitiva polo transcurso do prazo para reclamacións, se non as houbese; no caso contrario exporase de novo a lista definitiva, na mesma forma ca anterior. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Os/as membros do tribunal serán designados/as segundo o disposto no art.60 da Lei 7/2007, do Estatuto da función pública e en atención ao principio de imparcialidade e profesionalidade dos seus membros. Presidente/a: O Secretario da Corporación ou quen legalmente o substitúa. Vocais: Tres empregados/as públicos de calquera Administración dos que alomenos dous serán Traballadores/as sociais Secretaria/o: Un/ha empregado/a funcionario/a ou persoal laboral fixo da Administración. De todos os postos nomearanse titulares e suplentes, e todos actuarán con voz e voto. Intervirá como asesora a Traballadora social coordinadora do SAF municipal. Tódolos vogais do Tribunal deberán ter titulación académica ou especialización profesional iguais ou superiores á esixida para o acceso á praza obxecto desta convocatoria. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992 citada, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria. Igualmente, as persoas aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do/a Presidente e do Secretario/a. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. O tribunal poderá dispoñe-la incorporación de asesores/as especialistas para as probas en que así coiden necesario ou convinte. As persoas asesoras limitaranse ó exercicio das súas especialidades técnicas, en base exclusivamente ás cales colaborarán co respectivo Tribunal. A efectos de asistencias e dietas, o Tribunal entenderase encadrado na Categoría terceira. O procedemento de selección dos/as aspirantes será polo sistema de: Concurso-Oposición Libre. Tras a publicación no BOP das presentes bases, e unha vez comezadas as probas, a publicación dos sucesivos anuncios para a celebración das probas restantes, así como a listaxe dos aspirantes aprobados en cada exercicio, efectuarase igualmente no Taboleiro de Edictos da Casa Consistorial. O Tribunal poderá requirir aos/as aspirantes, en calquera momento durante a realización dalgún dos exercicios ou probas, que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, será excluído da mesma previa audiencia do interesado, comunicándoo no mesmo día á autoridade que convocou o proceso selectivo. Todos os exercicios da fase de oposición libre, serán de carácter obrigatorio e eliminatorio. A fase de concurso, que será anterior ao da fase da oposición, non terá carácter eliminatorio, nin poderá terse en conta para superar as probas da fase de oposición libre, e pasará a sumar a puntuación total obtida durante o proceso. Para o concurso acompañarase unha relación circunstancial dos méritos que se aleguen, unindo a relación os documentos acreditativos dos mesmos (orixinais ou fotocopias compulsadas), pois non se tomarán en consideración nin serán avaliados aqueles que non queden acreditados no prazo de presentación de instancias. Nesa fase concurso avaliaranse os méritos do xeito que se reflicte de seguido: Valorarase a experiencia profesional, a formación académica e outros méritos cun máximo de 9,25 PUNTOS, non se tomarán en consideración nin serán valorados aqueles méritos que non queden debidamente acreditados, en todos os seus extremos, e se teñan presentado dentro do prazo de presentación de instancias, segundo o seguinte baremo: 1. Experiencia profesional: Valoraránse os méritos referidos ós últimos 5 anos. Os méritos de experiencia profesional valoráranse cun máximo de 5 puntos, de acordo co seguinte baremo: 1.1. A experiencia nun posto das mesmas características como auxiliar de axuda no fogar na administración pública, acreditado mediante o correspondente certificado expedido polo órgano competente, por cada mes de servizos prestados: 0,25 puntos por cada mes de servizos prestados.1.2. A experiencia nun posto das mesmas características como auxiliar de axuda no fogar na empresa privada, acreditado mediante o correspondente contrato de traballo compulsado ou autenticado, por cada mes de servizos prestados: 0,15 puntos por cada mes de servizos prestados (que se acreditará mediante contrato de traballo no que conste a categoría de auxiliar de axuda no fogar e informe de vida laboral). 2. Formación: Os méritos de formación valoráranse cun máximo de 3 puntos, de acordo co seguinte baremo: Cursos ou xornadas expedidos ou homologados por organismos oficiais e relacionados directamente co posto de traballo e ciencias da saúde: 0,010 puntos por cada hora acreditada. Valoraranse os méritos referidos aos últimos 5 anos, asemade os seminarios serán valorados cando presenten un mínimo de 2 horas.3. Coñecementos de galego: máximo 0,75 puntos (puntuarase o de maior nivel) 3.1. Galego de iniciación: 0,25 puntos 3.2. Galego de perfeccionamento ou Celga 4: 0,75 puntos 4. Carné de Conducir B1, ou carné de ciclomotor: 0,5 puntos. Antes da fase de oposición libre procederase á publicación no taboleiro de edictos da Casa consistorial da puntuación asignada aos aspirantes no concurso. Fase de oposición.- A fase de oposición constará de catro probas: Primeiro exercicio.- Consistirá nun exame tipo test de carácter obrigado e eliminatorio. Consistirá en contestar a 50 preguntas, cunha única resposta correcta. Cada resposta correcta terá un valor de 0,2 puntos, teranse en conta as respostas incorrectas restando cada unha delas 0,1 puntos. O exame desenvolverase nun tempo máximo de 60 minutos. Segundo exercicio.- Consistirá en resolver por escrito nun tempo máximo dunha hora, un susposto práctico común para todos/as os/as aspirantes. Para a realización do suposto práctico os/as aspirantes recibirán unha descripción dunha situación simulada, na que se detallarán todos os datos necesarios para que posteriormente fagan unha proposta de intervención dende o posto de traballo de Auxiliar de axuda no fogar. Neste exercicio, ademais dos coñecementos teóricos, valorarase a capacidade de síntese e a claridade expositiva. Terceiro exercicio.- Consisitirá nunha proba de carácter práctico. Neste exercicio valorarase o coñecemento da técnica para mobilizacións, transferencias, coñecemento e uso dos instrumentos e/ou axudas técnicas. Cuarto exercicio.- De coñecemento de galego, de carácter obrigatorio e eliminatorio. Consistirá nunha tradución directa e/ou inversa dun ou varios textos, en castelán ou galego, facilítados polo tribunal, nun tempo máximo de trinta minutos. O exercicio será cualificado de apto ou non apto/a, os/as aspirantes que estean na posesión do Celga 2 ou equivalente estarán exentos da realización desta proba. A cualificación total ou global do proceso selectivo será o resultado da suma dos puntos obtidos na fase de concurso cun máximo de 9,25 puntos e na fase de oposición libre cun máximo de 30 puntos. Para os efectos de establecer a orde definitiva de aspirantes, os puntos obtidos en cada exercicio da fase de oposición libre por cada aspirante que vaia superando ó mínimo establecido para superar o mesmo, iranse sumando. En ningún caso poderán aplicarse os puntos dun exercicio para superar os exercicios posteriores, posto que todos teñen carácter eliminatorio. Finalmente, acadarán os tres postos de auxiliar de axuda no fogar das presentes bases, as tres persoas que tendo aprobada a fase de oposición obtiveran as mayores puntuacións totais. A cualificación máxima que pode acadarse na fase de oposición libre será de 30 puntos. Os exercicios da fase de oposición libre puntuaranse do seguinte xeito: - Exercicio 1, de carácter eliminatorio: de 0 a 10 puntos. A puntuación necesaria para superar a proba será de 5 puntos. - Exercicio 2, de carácter eliminatorio: de 0 a 10 puntos. A puntuación necesaria para superar a proba será de 5 puntos - Exercicio 3, de carácter eliminatorio: de 0 a 10 puntos. A puntuación necesaria para superar a proba será de 5 puntos - Exercicio 4, de carácter eliminatorio: apto ou non apto/a. A cualificación da fase de concurso e a de cada exercicio da fase de oposición, farase pública no taboleiro de edictos do Concello, constando únicamente a cualificación dos aspirantes que superen o exercicio correspondente. O Tribunal poderá acordar a lectura do 2º dos exercicios da fase de oposición libre, se así o estima convinte podendo pedir ao/a aspirante cantas aclaracións verbais estime necesarias para a xustificación da solución proposta. O Tribunal de valoración, na proposta de resolución, deberá facer constar a puntuación en cada apartado e a total de cada un dos candidatos/as, ordenadas de maior a menor, propoñendo para o posto ós/as que obtivesen as tres maiores puntuacións totais. En caso de empate resolverase co de maior puntuación no apartado 6.1, 6.2 e así sucesivamente. A resolución do concurso motivarase con referencia ó cumprimento das normas regulamentarias e das bases da convocatoria., En todo caso, deberán quedar acreditadas no procedemento, como fundamento da resolución adoptada, a observancia do procedemento debido e a valoración final dos méritos dos candidatos/as. Logo de formulada a proposta pola Tribunal ou Comisión de Valoración, a Alcaldía-Presidencia resolverá o concurso, o que se publicará no Taboleiro de Edictos do Concello e se notificará aos interesados/as. O prazo para a resolución do concurso será de dous meses dende o día seguinte ó de finalización do prazo de presentación de solicitudes. Dentro do prazo de cinco días naturais a contar dende a publicación da relación de persoas aprobadas, os/as aspirantes propostos/as deberán presenta-los documentos acreditativos do cumprimento dos requisitos previstos na Base 2ª. Si o día da presentación fose inhábil, pasarase ó seguinte hábil. No caso de que no prazo indicado os/as aspirantes non presentasen a documentación esixida, agás causas de forza maior, non se formalizará o contrato quedando anuladas tódalas súas actuacións sen perxuizo da responsabilidade na que puideran incurrir por falsedade. Cumpridos os anteriores requisitos, pola Alcaldía procedarase a formaliza-lo correspondente contrato podéndose especificar un periodo de proba conforme ó artigo 14 do Estatuto dos Traballadores. O Tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de 1.995; Real Decreto 896/91, do 7 de xuño e demáis normas aplicables. A presente convocatoria e as súas bases poderán recorrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 30/92 de Réxime Xurídico das Administracións Públicas e do Procedimento Administrativo Común.1. Servizo de axuda no fogar: definición, usuarios, profesionais que inteveñen. Prestacións e tarefas.2. Deontoloxia e principios éticos do/a auxiliar de axuda no fogar 3. A ordenanza municipal do servizo de axuda no fogar no Concello de Mugardos 4. Ley 39/2006 de 14 de decembro de promoción da autonomía persoal e atención ás persoas en situación de dependencia 5. As persoas encamadas. Movilizacións específicas 6. Vellez e envellecemento, servizos e recursos.7. Concepto de dependencia. Mayores. Graos e niveis.8. Carta de servizos ás persosas en situación de dependencia. Concepto 9. Orde do 22 de xaneiro de 2009, pola que se regula o servizo de axuda no fogar.” Mugardos, 21 de setembro de 2010. O ALCALDE, Asdo.: Xosé Fernández Barcia.